Source: https://politeia.org.ro/stiri-revista-presei/revista-presei-27-mai-politica-pretului-cel-mai-mic-pentru-medicamente-ne-a-adus-in-situatia-de-a-se-retrage-din-romania-mii-de-medicamente/64228/
Timestamp: 2020-07-05 05:01:21+00:00

Document:
Revista Presei – 27 mai. “Politica pretului cel mai mic pentru medicamente ne-a adus in situatia de a se retrage din Romania mii de medicamente.” | PoliteiaWorld
Home » Stiri / Revista Presei	» Revista Presei – 27 mai. “Politica pretului cel mai mic pentru medicamente ne-a adus in situatia de a se retrage din Romania mii de medicamente.”
Buna dimineata intr-o zi de miercuri, 27 mai! Vremea va fi în continuare în general instabilă, iar valorile termice se vor situa sub cele normale specific perioadei. Temporar înnorările vor fi accentuate, iar în cea mai mare parte a țării vor fi perioade în care se vor semnala averse ce vor avea şi caracter torenţial, descărcări electrice, intensificări de scurtă durată ale vântului, grindină și vijelii. În intervale scurte de timp sau prin acumulare, se vor înregistra cantități de apă însemnate, pe arii restrânse 15…20 l/mp și izolat peste 25…30 l/mp. Temperaturile maxime se vor încadra între 14 și 22 de grade, iar cele minime între 4 și 12 grade. In Bucuresti, vremea va fi răcoroasă şi în general instabilă. Cerul va avea înnorări temporar accentuate și vor fi perioade în care se vor semnala averse, descărcări electrice, intensificări de scurtă durată ale vântului. Temperatura maximă se va situa în jurul valorii de 19 grade, iar cea minimă va fi de 9…10 grade.
Presedintele APAA, despre criza Euthyrox: Nu e normal ca un bolnav sa alerge prin toata Europa dupa tratament Rozalina Lapadatu, presedintele Asociatiei Pacientilor cu Afectiuni Autoimune (APAA), atrage atentia, in contextul crizei Euthyrox, ca romanii nu gasesc in farmacii medicamentele de care au nevoie si ca nu e normal ca un om bolnav sa fie nevoit sa alerge dupa medicamente prin toata Europa. Ea sustine, intr-o postare pe contul sau de Facebook, ca “politica pretului cel mai mic pentru medicamente ne-a adus in situatia de a se retrage din Romania mii de medicamente (da ati citit bine, in ultimii ani s-au retras cateva mii de medicamente)”. Presedintele APAA subliniaza ca efectele sunt dramatice si bolnavii cronici o simt pe pielea lor. “Initial a fost o masura buna, dar s-a dovedit in timp ca duce la distorsiuni mari in aprovizionarea cu medicamente. Un exemplu foarte bun este actuala criza a Euthyroxului. In urma cu cativa ani se comercializau in Romania mai multe multe forme de levotiroxina dar acum am ramas doar cu cate un singur produs. Aceasi situatie se intampla si la Plaquenil. Daca maine apare o problema de productie? Ce facem? Ramanem fara Euthyrox? Nu este normal ca toata piata sa depinda de doar un singur producator? Pana acum firma Merck a adus cantitatile necesare, ba chiar mai mult de la o luna la alta, cu toate ca in mod inexplicabil medicamentele nu se gasesc in farmacii. Declaratiile populiste de genul “romanii platesc cel mai mic pret din Europa pentru medicamente” sunt o mare minciuna”, se arata in postarea ei. Rozalina Lapadatu evidentiaza ca, de fapt, in farmacii nu se gasesc medicamente, iar oamenii sunt nevoiti sa faca rost de tratatmente din strainatate – “care ii costa bani si timp”. “Realitatea este ca romanii nu gasesc in farmacii medicamentele de care au nevoie si sunt nevoiti sa faca tot felul de artificii care ii costa bani si timp. Se duc sa cumpere medicamente din Bulgaria sau Ungaria. Isi roaga rudele si prietenii sa le trimita medicamente din toate tarile Europene cu costuri mult mai mari inclusiv costurile cu transportul. Ca sa nu mai zic ca medicamentele cumparate din alte tari nu sunt compensate in Romania. Nu este normal ca un om bolnav sa fie nevoit sa alerge dupa medicamente prin toata Europa si sa plateasca preturi mult mai mari pentru aceste medicamente. Politica pretului cel mai mic la medicamente a fost sustinuta de multi ani de toate partidele care au fost la guvernare”, se mai arata in postarea din mediul online. Integral: https://ziare.com
Republica Medicală România Cum ar arăta ţara dacă ar fi guvernată de medici? Incompetenţă, haos, deficit bugetar uriaş, aglomeraţie în vămi, economia în prăbuşire liberă, magazine închise. Şi, înainte de orice, un regim autoritar. Drepturi călcate în picioare, amenzi cu nemiluita, cenzură. De unde ştiu? Păi… Asta avem acum. România este guvernată de “dottore” Arafat. Toată mascarada “stării de urgenţă” a fost organizată de Domnia Sa şi Prietenii (personaje gen Streinu-Cercel). Cum s-a ajuns aici? În primul rând, pentru că actualul Preşedinte, ca de obicei, a dat bir cu fugiţii. A ieşit de câteva ori, ne-a spus că trebuie să ne spălăm pe mâni, după care a plecat. Presupun că s-a autoizolat în vreuna dintre reşedinţele oficiale. Nu ştiu, este scump la vedere. Iar când iese, oricum nu se înţelege mare lucru. În al doilea rând, pentru că politicienii nu au habar de nimic. La ce vă aşteptaţi de la persoane care şi-au falsificat diplomele şi care nu ştiu să se exprime corect? Credeţi că ei pot asculta o informare de 30 de minute din partea unui specialist în virusologie fără să adoarmă? Au ciulit urechile doar la partea cu contractele fără licitaţie, după care, la rândul lor, au spălat putina… Aşa că ţara a rămas pe mâna “specialiştilor”. În loc să avem Guvern, acum suntem guvernaţi prin comunicate ale unei coterii numite Grupul de Informare Strategică. Viaţa bate filmul. Unde este baza constituţională a acestei bufonerii? Ni se spune că nu se pune. Este urgenţă! Pericol mare! Aşa că, de trei luni, românii sunt închişi în casă şi amendaţi dacă îşi plimbă copiii în jurul blocului. Totul în numele “salvării de vieţi”. Dar cum se face că, guvernaţi de atâţia specialişti, nu avem nici până acum un program serios de testare a populaţiei, la nivel naţional? Nici măcar a unor judeţe? Nici măcar un studiu pe un eşantion statistic relevant? Fără aceste informaţii elementare, nu avem nici cea mai mică idee despre cât de răspândită este infecţia cu virusul chinezesc. În consecinţă, totul se face alandala, fără nici o bază. Dimpotrivă, sunt finanţate bazaconii cum ar fi programul de testare propus de cetăţeana din Voluntari, care a ajuns primar al Capitalei. Vasăzică, te testezi “voluntar”. Cine apucă, cine doreşte, la întâmplare… Ce relevanţă au rezultatele? Sunt măcar urmăriţi cei pozitivi şi contactele lor? Dar măcar salvăm vieţi? Mă îndoiesc profund. Costul uman al carantinei este zdrobitor. A făcut cineva socoteala câţi bătrini au murit singuri prin casele lor? Câţi copii au fost abandonaţi de părinţi prinşi pe nu-ştiu-unde? Cât de puţin au învăţat şcolarii şi studenţii când şcolile şi facultăţile au fost închise? Ni se spune că nu se putea altfel. Oare? Am în faţă un studiu al impactului măsurilor de carantină publicat de un specialist de la JP Morgan. Acolo scrie negru pe alb că guvernele au fost îngrozite (“spooked”) de studii “pseudo-ştiinţifice”. În realitate, cu sau fără carantină, traseul infecţiei a fost cam acelaşi. Pare logic. Virsul are un traseu al său, îi pasă prea puţin de declaraţiile pompoase ale demnitarilor. La începutul crizei, oamenii politici s-au uitat spre Republica Populară Chineză. Nu s-au găndit nici o clipă dacă nu cumva “succesele” marilor specialişti sunt mai degrabă o fabricaţie a propagandei comuniste de la Pekin. Nu s-au uitat la filmele difuzate de dizidenţii chinezi, care arătau cadavre abandonate pe coridoarele spitalelor sau oameni prăbuşiţi pe stradă. Au acceptat, fără discernământ, un model aberant. Precum comuniştii chinezi, i-au închis pe toţi în casă, au scos economia din priză, au construit spitale de campanie. Şi au dat cu spirt pe toţi, la fiecare colţ. Acum, la trei luni, vedem că multe din aceste spitale sunt goale. Rata mortalităţii este doar cu puţin mai mare decât a unei gripe severe. Nu sunt medic, dar mă ocup de istoria ideilor şi instituţiilor. Văd o diferenţă între reacţiile de acum şi reacţiile înaintaşilor noştri. În vreme de război, multe servicii erau funcţionale. Şi când cădeau bombe, viaţa mai avea o aparenţă de normalitate, nu era totul blocat…..Dacă marii specialişti, gen Streinu-Cercel, erau atât de buni, de ce nu au prevăzut epidemia? De ce România a fost atât de nepregătită? Ni se dau lecţii la televizor de către personaje din “sistemul de sănătate”, dar cum se face că tocmai spitalele au devenit focare de infecţie? Argumentul lor este că ei ştiu mai bine. Eu văd că nu. Integral: https://www.bursa.ro
CSM discuta joi proiectul USR de desfiintare a Sectiei Speciale. Birchall: A fost mosita de gasca celor care au participat la intalnirile “centrelor de reflectie” Proiectul de lege depus de USR pentru desfiintarea Sectiei pentru Investigarea Infractiunilor din Justitie (SIIJ), cunoscuta ca Sectia Speciala (SS), urmeaza sa fie discutat joi in Plenul Consiliului Superior al Magistraturii. Potrivit procedurii, CSM trebuie sa avizeze acest proiect legislativ deoarece priveste justitia si cariera magistratilor. Uniunea Salvati Romania (USR) a depus la inceputul acestei luni in Parlament doua proiecte de legi: unul pentru desfiintarea Sectiei pentru Investigarea Infractiunilor din Justitie (SIIJ), denumita Sectia Speciala, si unul de modificare a Legilor Justitiei astfel incat acestea sa fie puse in acord cu recomandarile Comisiei Europene, ale GRECO si ale Comisiei de la Venetia.”Sper sa-l avizeze pozitiv” Cunocuta pentru pozitia sa pentru desfiintarea Sectiei Speciale, fostul ministru al Justitiei, Ana Birchall, a semnat proiectul USR si spera ca CSM sa-l avizeze pozitiv. “Sper ca plenul CSM sa avizeze favorabil aceasta initiativa legislativa. Am spus dintotdeauna ca aceasta Sectie Speciala (SIIJ), asa cum a fost mosita de Iordache si gasca celor care se pare ca au participat la intalnirile centrelor de reflectie, nu-si are rostul in sistemul de justitie romanesc, fiind doar o smecherie menita sa-i ajute pe cei ce incalca legea. De altfel, raportul de activitate al SIIJ pe anul 2019 vorbeste de la sine: din 417 cauze, 415 au fost clasate! Cred in acest demers de desfiintare a SIIJ si il voi sprijini pana la capat, indiferent cate campanii de defaimare si denigrare vor continua sa fie regizate si orchestrate impotriva mea!,” afirma Birchall…. Trimiterea la “centrele de reflectie” a fost facuta dupa ce ai multi oficiali le-au invocat in spatiul public. Unul dintre acestia a fost inclusiv Tudorel Toader, care le explica drept locul in care se decidea forma unor legi sau ordonante de urgenta, ocolind mecanismele legale de luare a deciziilor si intr-o lipsa totala de transparenta. Si fostul procuror general Augustin Lazar a invocat existenta acestor “centre de reflectie”, intr-un interviu pentru Revista 22 Integral: https://ziare.com
Programul pentru achiziționarea de calculatoare pentru copiii săraci, inaccesibil de 16 ani. Profesor de la sat: “Nici unul dintre elevii mei nu se încadrează în condițiile absurde” Ministerul Educației estimează că 250.000 de elevi, aproape 9% din total, n-au dispozitivele necesare pentru a învăța online. Din 2004 există programul “Euro 200”, prin care elevii și studenții pot beneficia de un ajutor de 200 de euro pentru a cumpăra un calculator. Însă accesarea banilor este imposibilă pentru cele mai multe dintre familiile sărace. Institutul Român pentru Evaluare și Strategie (IRES) arată, într-un studiu recent, că 32% dintre elevii din România n-au acces individual la un laptop, tabletă sau calculator. Sunt sute de mii de copii care nu pot învăța acasă, online, în pandemie. Iar una dintre cauze este că autoritățile n-au adaptat programul “Euro 200” la realitatea familiilor dezavantajate. O familie cu șase copii, unde doar un părinte este angajat, cu salariul minim pe economie, “nu este suficient de săracă” ca să primească bani pentru computer. Motivul: nu se încadrează în venitul brut de 250 de lei/lună pentru fiecare membru din familie. Salariul minim brut este de 2.230 de lei, ceea ce înseamnă, la o familie cu opt membri, 278 de lei de fiecare. În realitate însă, revin doar 168 de lei de fiecare. Pentru că, în realitate, nu trăiești din brut, ci din net. Iar salariul minim net este de 1.346 de lei. Teme făcute cu telefonul mamei Printre elevii care nu se încadrează în programul “Euro 200” sunt și cei trei copii ai Vasilicăi Pușculița. Familia ei locuiește în Valea Bisericii, un sat din județul Ialomița, “unde majoritatea locuitorilor sunt săraci”, explică reprezentanții World Vision România, o organizație neguvernamentală care activează pentru copiii din mediile vulnerabile. Cosmina, clasa I, Eugen, clasa a II-a și Nicușor, clasa a IV-a, nu au calculator sau tabletă acasă. Toți își fac temele, în această perioadă, ajutându-se de telefonul mamei. Învățătorii trimit mesaje cu temele copiilor, iar eu fac lecțiile cu ei pe caiet. Pozez ce am lucrat împreună și apoi le trimit la dânșii pentru verificat. Îmi ia toată ziua să fac asta, dar nu vreau să rămână în urmă. Vasilica Pușculița, mama copiilor: Vasilica își dorește un calculator pentru copii, ca să învețe mai ușor și să-și facă temele. Așa că a aplicat la programul “Euro 200”. Școala nu i-a acceptat însă dosarul, pentru că veniturile familiei nu se încadrează în plafonul aprobat de Ministerul Educației. “Eu nu lucrez, numai soțul. Muncește la fabrica Danone pe salariul minim”, explică Vasilica. Salariul brut al bărbatului, 2.230 de lei, împărțit la cei cinci membri ai familiei, înseamnă 446 de lei pentru fiecare, aproape dublu față de plafonul stabilit. Alocațiile și bursele sociale ale copiilor nu se iau în considerare. Și salariul net, de 1.346 de lei, dacă se lua în considerare, împărțit la cei cinci membri ai familiei, însemna 269 de lei pentru fiecare. Peste plafon. Familia Pușculița nu e suficient de săracă, în opinia guvernanților. Integral: https://www.libertatea.ro
Daniel Funeriu: Coaliția loazelor a început ofensiva abjectă pentru anularea bacalaureatului / Apărați-vă onoarea diplomei de bacalaureat! Dacă s-ar anula bacalaureatul, “600.000-700.000 de picați la bac din 2011 încoace vor primi acea diplomă și vor repopula fabricile de diplome -dughene, nu universități- cu un interes financiar de aproximativ 400 de milioane de euro anual“, afirmă fostul ministru al Educației Daniel Funeriu. El le transmite tinerilor care urmează să susțină bacalaureatul să își apere diploma de bacalaureat și să nu se lase “învinși de coaliția loazelor” și “conduși de proști și mafioți”. …. – “Să fim puțin raționali: conform tendințelor actuale, în ziua bacalaureatului vor mai fi în România aproximativ 1000 de infectați cu coronavirus. Asta înseamnă că, din aprox. 140.000 de copii care vor da bacul, 7 vor fi infectați. Din care 5-6 diagnosticați, deci izolați, deci un singur elev infectat va da bacalaureatul. Vom avea, așadar, o singură sală de clasă cu un elev infectat, cu mască și la distanță mare de ceilați. Rațional vorbind, un risc de 10 ori mai mic decât riscul unui accident rutier într-un an calendaristic pentru o persoană oarecare. Riscul pentru sănătate este, așadar, cât de aproape de zero este posibil să fie. – Coaliția loazelor a început, așa cum prevedeam, ofensiva abjectă pentru anularea bacalaureatului în România. Dacă se va anula bacalaureatul, vreo 6-700.000 de picați la bac din 2011 încoace vor primi acea diplomă și vor repopula fabricile de diplome -dughene, nu universități- cu un interes financiar de aproximativ 400 de milioane de euro anual. Înțelegeți acum de ce atâta isterie, de ce tristul domngadea și partenerul lui în intoxicare, badea-sac-de-box, de ce sindicate veroase, asociații făcute peste noapte și toată duhoarea mediocrității din România vă fac un penibil șantaj sentimental, bine orchestrat de mafiile din educație și politicienii rămași fără bani după bacul corect din 2011? – Dragii mei, din 2011 încoace, peste un milion de tineri ai României au o diplomă obținută pe merit, două milioane de tineri ai țării noastre au învățat că nu poți să furi startul în viața de adult. Acești tineri au fost printre cei care s-au luptat în stradă pentru o justiție independentă, ei vor fi cei care vor ridica țara noastră, ei vor fi cei care ne vor opera când vom fi bolnavi, ei vor pilota avioanele în care vom zbura, ei vor construi casele în care vom locui și spitalele în care vom fi îngrijiți. Or, toate astea, trebuie făcute de oameni corect pregătiți, nu de trișori. – În 2011 când am curățat mizeria de la bacalaureat am stat ferm și calm în fața isteriei colective provocate de aceiași mafioți care azi încearcă să câștige sute de milioane murdărind diplomele copiilor voștri. Am spus atunci că eu, Daniel Funeriu, țin cu calm și siguranță cârma educației din România în direcția în care trebuie, oricâte valuri ar face acești mafioți, pentru că asta merită copiii noștri. – Am spus atunci că eu vreau generații de tineri cu fruntea sus, nu cu mâna întinsă. Am spus că nu mai vreau să fim peste decenii căpșunarii sau culegătorii de șparanghel cu diplomă de pe câmpiile Europei. Vreau să fim inginerii, medicii, economiștii Europei, vreau ca România să fie admirată și respectată. – Dragi părinți, dragi tineri, fiți voi generația cu fruntea sus, arătați voi ce puteți, ieșiți din cercul vicios al istoriei în care vor să vă țină cei care astăzi, pentru milioane de euro, vor să murdărească mândria de a fi un om onest, vor să reducă la zero efortul vostru onest făcut din clasa pregătitoare până în clasa a XII-a. – Dragii mei: e lupta generației voastre! Apărați-vă onoarea diplomei de bacalaureat! Nu vă lăsați învinși de coaliția loazelor, nu vă mai lăsați conduși de proști și mafioți! Integral: https://www.hotnews.ro
Previziuni dramatice pentru industria alimentară din România: Consumul – prăbușit, profitul – o iluzie Pandemia i-a făcut pe oameni să mănânce și să arunce mai puține alimente. În Europa, industria cărnii este puternic afectată. Prețurile au scăzut și depozitele sunt pline. Tablou dramatic și pentru industria alimentară din România: consumul este prăbușit, profitul este o iluzie, a explicat la Digi24 Sorin Minea, președintele Romalimenta. “Prețul e dictat de consumator. Consumul a scăzut dramatic în toată Europa. O majorare de preț e o iluzie, nu se poate realiza. În toată Europa este vorba de o scădere de 30% în industria alimentară, nu beneficiem de subvenții. Dacă consumatorul va refuza să dea bani mai mulți și nici nu are de unde, degeaba ne facem planul cu mărirea prețurilor. Peste tot în Europa prețurile au scăzut. Consumul este prăbușit, profitul – o iluzie, ne rugăm să supraviețuim, nu să facem profit. O majorare de preț acum nu se poate face. Consumatorul s-a schimbat. Până acum luam tigăi, tot ce dădea Dumnezeu, acum cumpărătorul a început să gândească”, a explicat Sorin Minea…. În acest an, cererea de carne de porc în Uniunea Europeană va scădea cu 0,6% până la 20,3 milioane tone, cea mai scăzută valoare din ultimii şapte ani, estimează Departamentul american al Agriculturii. Se prognozează că și consumul de carne de vită şi pasăre va ajunge la minimul ultimilor ani, arată Bloomberg. Pandemia a apărut într-un moment în care sectorul cărnii era deja afectat de preocupările multor persoane cu privire la mediu. Unii consumatori au decis să mănânce mai puţină carne, din cauza contribuției acestui sector la despădurire şi emisiile de dioxid de carbon. În acest context, dietele vegane câștigă popularitate. Spre exemplu, în Germania, renumită pentru produsele din carne precum cârnații, 63% dintre rezidenţi vor să reducă consumul de carne. Preţurile la carnea de porc în Europa, care au fost inițial stimulate de creşterea exporturilor către China, au început acum să scadă. Astfel că preţurile în Franţa şi Germania sunt la cel mai redus nivel din ultimul an. Apare un surplus, în condițiile în care produsele precum vițeii de lapte se îndreptau în mod normal spre restaurantele selecte din Italia, care au fost închise din cauza carantinei. Pentru a ajuta piața, Uniunea Europeană a propus chiar să contribuie la finanţarea depozitării produselor precum carnea de vită şi miel. Integral: https://www.digi24.ro
Video Avertisment sumbru de la „Dr. Apocalipsă”. Nouriel Roubini: Ne așteaptă un deceniu de criză economică Ne așteaptă un deceniu de criză economică. Avertismentul vine de la economistul Nouriel Roubini, cel care a prezis criza economică din 2008. Într-un interviu pentru BBC, acesta susține că impactul pandemiei asupra societății va fi atât de drastic, încât unele locuri de muncă pur și simplu vor dispărea. Economistul Nouriel Roubini, supranumit și „Doctorul Apocalipsă” după ce a anticipat criza economică din 2008, își bazează acum previziunea tocmai pe comparația dintre cele două crize și mai ales pe difrența de viteză. În 2008, spune el, a fost o cădere a producției de 3 ani. Acum, în trei săptămâni era deja haos. Roubini speră că deși lungă, recuperarea economică va fi în forma literei U, dar se teme că de fapt vom avea de-a face cu recesiunea de tip L. Ce înseamnă aceste litere pentru economia planetei? Iată explicațiile într-un material BBC:…. Economiștilor le plac graficele. Este posibil să-i fi auzit vorbind despre tendințele recesiunii, de parca ar citi alfabetul. Să începem cu litera “V”. În cazul unei recesiuni de tip “V”, economia suferă o cădere abruptă, ajunge rapid la fundul sacului, apoi recuperează pierderile cu viteză galopantă. Dar, tot mai mulți analiști temperează ideea că economia se va reface ca litera “V”. Ei cred că mai degrabă va fi litera “U”. Potrivit acestui scenariu, PIB-ul se va contracta, iar economia se va zbate la un nivel inferior, cel mai probabil timp de mai multe trimestre. Recuperarea va dura mai mult. Unii specialiști susțin că măsurile menite să țină pandemia sub control, cum e cazul carantinei sau al distanțării sociale, vor dura o vreme, astfel că economia mondială va avea nevoie de doi ani pentru a reveni la situația inițială. Însă dintre toate literele alfabetului, cea mai de temut este “L”. O recesiune de tip “L” este una lungă, iar creșterea economică este dureros de lentă. Adică, extrem de lentă. O recuperare de tip “L” înseamnă o cădere urmată de ani de… nimic! Niciun fel de creștere economică! Gândiți-vă la Japonia anilor ’90, perioadă numită și “deceniul pierdut”, sau la Marea Depresiune din Statele Unite. Dincolo de toate astea, este și litera “W”. Vorbesc despre recuperarea de tip “W”. Prăbușirea începe ca un “V”, apoi recuperarea se prăbușește, iar economia intră în recesiune a doua oară. Dacă țările se întorc la viața de dinaintea pandemiei prea devreme, s-ar putea să-și închidă iar economia. Integral: https://www.digi24.ro
Opt state, între care și România, cer Comisiei Europene să nu excludă proiectele de gaz de la finanțare/ UE urmează să prezinte planul pentru o refacere economică verde după pandemie Opt țări europene au îndemnat UE să includă gazele naturale în finanțarea viitoare, în contextul în care executivul blocului e pe cale de a-și prezenta planul pentru o refacere economică verde în urma pandemiei, transmite Reuters, citată de Rador. Comisia Europeană își va prezenta miercuri propunerea de un trilion de euro pentru următorul buget UE, alături de un Fond de Refacere după coronavirus în vederea mobilizării de investiții în conformitate cu obiectivele ei climatice. Bulgaria, Cehia, Grecia, Ungaria, Lituania, Polonia, România și Slovacia au cerut Comisiei să nu excludă proiectele pe bază de gaz de la viitoarea finanțare. „E de o importanță crucială să se mențină sprijinul și asistența financiară UE pentru dezvoltarea de infrastructură pentru gaz”, au afirmat ele într-un document de dezbatere consultat de Reuters. Comisia e presată să reducă finanțarea combustibililor fosili, în condițiile în care se străduiește să decarbonizeze economia până în 2050. Un proiect al planului de refacere verde al Comisiei, consultat de Reuters, nu prevede finanțări decât pentru proiecte cu gaz care utilizează captarea carbonului ori convertesc infrastructură pentru gaze spre a fi folosită cu combustibili cu carbon redus, cum e hidrogenul. Banca Europeană de Investiții s-a angajat deja să nu mai finanțeze majoritatea proiectelor cu gaz după 2021. Gazul produce cam jumătate din cantitatea de dioxid de carbon eliberată de cărbune, atunci când e ars în centrale electrice. Alături de vânt și soare, gazul a ajutat Europa să-și reducă emisiile prin diminuarea consumului de cărbune. Dar gazul e incompatibil cu emisiile „nete zero”, cu excepția cazului în care centralele cu gaz folosesc tehnologia costisitoare de captare a carbonului. Fără gaz, atingerea neutralității climatice va dura mai mult și va costa mai mult în țările bazate pe cărbune, a declarat un oficial UE dintr-un stat UE, care a dorit să rămână anonim. Integral: https://www.g4media.ro
De ce s-a supărat România pe Ungaria? Mizele discuțiilor Aurescu-Szijjarto de la București Vizita ministrului ungar de Externe, Peter Szijjarto, la București a venit într-un moment tensionat al relatiilor româno-ungare, legat într-o bună măsură de schimbul de declarații între București și Budapesta pe tema autonomiei Ținutului Secuiesc. Supărarea părții române este însă una de mai lungă durată și se referă, în principal, la infuzia masivă de bani a Ungariei în Transilvania. Marți, Aurescu și Szijjarto și-au prezentat pozițiile, ajungând doar în etapa enunțării bunelor intenții.. O vizită nedorită Pentru a gestiona un moment cu potențial exploziv la nivelul percepției publice, momentul aniversării / comemorării Trianon, 4 iunie, Ministerul român de Externe a făcut eforturi diplomatice pentru ca această vizită să nu aibă loc acum. Prin ambasadele Ungariei la București și României la Budapesta lui Peter Szijjarto i s-a transmis să renunțe la planul său, fără succes însă. În ciuda demersurilor de joia și vinerea trecută, sâmbătă pe agenda publică lui Szijjarto a fost anunțată o conferință de presă comună la Cluj Napoca cu liderul UDMR, Kelemen Hunor. În acest context, Bogdan Aurescu, l-a invitat pe omologul său ungar la București, întâlnirea fiind convenită în ultimul moment, mai exact luni, în preziua anunțată pentru vizita oficialului ungar în România. De altfel, ministrul român de Externe, a recunoscut în conferința comună de presă de la București, cu Peter Szijjarto, contextul. „Așa cum i-am transmis, aș fi preferat ca această vizită să aibă loc după 4 iunie”, a spus Aurescu, precizând însă că l-a invitat la București pe Szijjarto, căruia i-a spus „colegul meu”, pentru că România dorește să evite deteriorarea relațiilor bilaterale. Trianon, o aniversare și „o mare supărare”… Ardealul, ungurii și campania electorală În spatele ușilor închise, Aurescu i-a cerut lui Szijjarto ca Budapesta să fie rezervată în privința atacurilor la adresa înalților demnitari ai statului român. În timpul conferinței comune de presă, el nu a amintit acest lucru, însă a făcut-o ministrul ungar. Szijjarto a făcut o referire, fără a nominaliza însă, la declarațiile președintelui Klaus Iohannis referitoare la Ardealul dat ungurilor de către PSD, menținându-le în logica electorală internă din România…. Banii Budapestei, motiv de tensiune Dincolo de aceste aspecte, una dintre mizele întâlnirii a fost programul de dezvoltare economică derulat de Guvernul Viktor Orban în Transilvania. „Planul Kos Karoly”, convenit în 2016 și pus în practică începând cu anul următor este o consecință a Strategiei Națiunii asumată de Viktor Orban în urmă cu aproape zece ani și are ca scop reunificarea națională a maghiarilor din bazinul Carpatic, din punct de vedere identitar, nu geografic. Iar pentru asta a pus la bătaie miliarde de euro, o parte substanțială ajungând la comunitatea maghiară din Transilvania. Ministrul de Externe, Bogdan Aurescu, a reclamat, în mod repetat, că investițiile masive ale Guvernului Ungariei în Transilvania nu au acordul României, reclamație rămasă fără răspuns până azi. Mai mult, în recentul scandal în care a fost implicat ambasadorul român în Ungaria, izbucnit după critici ale unui parlamentar de opoziție privind ajutorul dat maghiarilor de peste graniță, Peter Szijjarto a intervenit susținând filosofia guvernului Orban: „Ungurii care trăiesc peste graniţe fac parte din națiunea maghiară, așa că îi vom ajuta în viitor exact așa cum am făcut-o şi până acum. Pentru că maghiarii de peste graniță pot conta pe guvern”. Cum s-a derulat acest program? Liderul UDMR Kelemen Hunor declara într-un interviu pentru presa maghiară că liderii de la București, Liviu Dragnea și Călin Popescu Tăriceanu, nu au cerut un acord scris pentru asta. Administrația condusă acum de PNL îl cere. Bogdan Aurescu și Peter Szijjarto au convenit marți, la București, să înceapă discuțiile…..Ce probleme sunt cu investițiile Guvernului Ungariei în Transilvania Guvernul Ungariei finanțează proiecte ale comunității maghiare din România prin intermediul Fundației Pro Economica, înființată de persoane apropiate UDMR. Programul este însă neconform în raport atât la Tratatul de bază dintre România şi Ungaria, cât și cu Raportul privind tratamentul preferenţial al minorităţilor naţionale de către statul înrudit al Comisiei de la Veneția. Primul prevede o limitare a intervenției unui stat în cazul minorităților înrudite doar la domeniile educație și cultură. De asemenea, raportul Comisiei de la Veneția vorbește tot despre aceleași două domenii. Mai mult, același document subliniază faptul că în condițiile în care legi a căror aplicare privește minoritățile înrudite din alt stat în domenii care nu sunt prevăzute de tratate internaționale sau cutume care prezumă acordul statului respectiv, acesta trebuie cerut înainte de aplicarea oricărei măsuri. Or, Ungaria nu l-a cerut. În plus, derularea programului Guvernului Ungariei printr-o asociație neguvernamentală din alt stat nu este în conformitate cu criteriile enunțate de Comisia de la Veneția. Integral: https://www.hotnews.ro
Guvernul cere oficial renunțarea la chinezi pentru construirea reactoarelor 3 și 4 de la Cernavodă Compania Nuclearelectrica a informat marți acționarii și investitorii că a primit o solicitare de la Ministerul Economiei, Energiei și Mediului de Afaceri de a iniția procedurile pentru încetarea negocierilor cu chinezii de la China General Nuclear Power Corporation în vederea construirii reactoarelor 3 și 4 de la Cernavodă. Astfel, este concretizată intenția Guvernului de a renunța la chinezi și de a analiza alte opțiuni. Solicitarea consține trei puncte și va fi discutată în ședința AGA din 12 iunie 2016. Cele trei puncte: ➢ Abrogarea Strategiei de continuare a Proiectului Unitățile 3 și 4 Cernavodă prin organizarea unei proceduri de selectare de investitori (2014) precum și a Strategiei revizuite de continuare a Proiectului Unitățile 3 și 4 Cernavodă prin organizarea unei proceduri de selectare de investitori (2018). ➢ Mandatarea Consiliului de Administratie al SNN să inițieze procedurile/demersurile/actiunile privind încetarea negocierilor cu CGN, precum și încetarea efectelor juridice (prin acordul partilor, denuntare etc) a urmatoarelor documente: “Memorandumul de Intelegere privind dezvoltarea, construirea, operarea și dezafectarea Unitatilor 3 și 4 de la CNE Cernavoda (MoU), și respectiv a (ii) Acordului Investitorilor în forma preliminară.” ➢ Mandatarea Consiliului de Administratie al SNN de a iniția demersurile necesare pentru analiza și cristalizarea opțiunilor strategice privind constructia de noi capacități de producție de energie electrica din surse nucleare. Reamintim că în luna ianuarie, premierul Ludovic Orban a declarat într-un interviu acordat HotNews.ro. că statul român ar putea renunța la parteneriatul cu o firma chineză, vechi de aproape cinci ani, pentru construirea reactoarelor 3 și 4 de la Cernavodă. “Mie îmi este clar că nu o să meargă cu chinezii (…) Vom vedea cu ce partener (vor fi făcute reactoarele). Este vorba de partener și finanțare“, a spus premierul. … Cu toate acestea, discuțiile cu chinezii au continuat. În urmă cu un an, Ministerul Energiei ar fi propus ca suma pe care să o suporte investitorii să fie peste 200 de milioane de euro anual. În mai 2019, la Ministerul Energiei a fost semnat un document numit acordul investitorilor în formă preliminară. De atunci nu s-a mai întâmplat nimic. Integral: https://economie.hotnews.ro
R. P. Chineză şi Hong Kong: expansiunea totalitarismului Dincolo de pandemie, dincolo de avalanşa de ştiri apocaliptice care pare să ne copleşească, spre a sugera iminentul sfârşit al umanităţii, se află realitatea unei evoluţii care nu face decât să reconfirme vocaţia totalitară a regimului de la Beijing : incercarea de a lichida, definitiv, prin adoptarea unei legi anti-teroriste, a autonomiei politice şi juridice a teritoriului cu statut special Hong Kong. Agresivitatea cu care regimul comunist atacă fundamentele ordinii de drept în această regiune nu este un accident, în măsura în care ea reflectă intenţia de a elimina alternativa pe care statul de drept o reprezintă la modelul autocratic practicat de Beijing. Oricât de şubtrezită, oricât de precară, oricât de vulnerabilă, domnia legii care mai supravieţuieşte în Hong Kong intruchipează exact acele valori pe care guvernul comunist le refuză cetăţenilor săi. A tolera o insulă de pluralism în acest ocean de dictatură ar însemna să admiţi posibilitatea existenţei unei opţiuni pe care naţiunea chineză o poate face, la un moment dat. Ca orice stat comunist care se respectă, statul comunist chinez crede, cu tărie, în mandatul pe care ideologia i-l conferă. Ca orice stat comunist care se respectă, statul comunist chinez nu poate renunţa la monopolul încredinţat parrtidului unic, monopol ce îi este raţiunea de a fi. Ca orice stat comunist care se respectă, statul comunist chinez nu poate tolera domnia legii, căci aceasta ar însemna limitarea puterii arbitrare de care dispune autoritatea sa. Ca orice stat comunist care se respectă, statul comunist chinez respectă înţelegerile încheiate atâta vreme cât acestea nu pun în pericol interesele hegemoniei totalitare. Iată tot atâtea explicaţii pentru strategia îmbrăţisată de China comunistă în Hong Kong. Dar miza actualei confruntări este cu mult mai însemnată şi ea priveşte menţinerea şi dezvoltarea organizării autocratice în China însăşi. Tentativa de normalizare dictatorială de acum este semnul că iluzia unei democratizări treptate a Chinei este doar o iluzie şi nimic mai mult. Nu există,din partea regimului de la Beijing, nici o intenţie de relaxare . Dimpotrivă, amestecul de agresivitate internaţională şi represiune internă este unul tipic stalinist. Proiectul de lungă durată al dictaturii chineze este acela de a consolida propria sa alternativă la ordinea democraţiei liberale şi a pieţii libere. Autocraţia de la Beijing devine nucleul în jurul căruia se organizează un întreg univers geopolitic fondat pe ostilitatea implacabilă faţă de abordarea inspirată de experienţa occidentală. Penetrarea economică este dublată de contaminarea politică de natură totalitară. Politicele represive de acum subminează nu doar acordul sino- britanic ce a guvernat retrocedarea teritoriului, dar reprezintă şi un atac, indirect , la statul pe care regimul de la Beijing îl consideră o provincie rebelă: Taiwanul. Prin simpla sa existenţă, Taiwanul contrazice afirmaţia ce vede în comunism unicul drum de urmat pentru naţiunea chineză. Democraţia , domnia legii şi piaţa liberă sunt temeliile unui stat chinez în vecinătatea imediată a R. P. Chineză. Iată un detaliu deloc nesemnificativ. Pandemia şi agresiunea împotriva domniei legii în Hong Kong sunt semnele unei mutaţii ce nu poate fi ignorată. Reţeau de agenţi de influenţă ai Chinei comuniste, ( atât de activă în România, unde Victor Ponta, printre alţii, a mizat pe această alternativă la Occident) acompaniază acest efort de implantare agresivă. China comunistă de acum, este asemeni statelor totalitare din veacul trecut, un inamic al libertăţii. Integral: https://www.marginaliaetc.ro
Avizul de mediu pentru Planul Urbanistic Coordonator al Sectorului 1, suspendat de instanță/ Documentația dădea liber la construcții în Parcul Herăstrău, Baza Pro Rapid și Pădurea Băneasa Tribunalul București a suspendat, marți, avizul de mediu pentru Planul Urbanistic Coordonator al Sectorului 1, prin care deveneau construibile părți din Parcul Herăstrău, din Pădurea Băneasa și alte spații verzi din sectorul 1, a anunțat Nicușor Dan pe pagina de Facebook. Avizul a fost emis de Agenția pentru Protecția Mediului București. Asociația va merge în instanță si pentru anularea documentului. Acțiunea în instanță a fost inițiată de cinci ONG-uri: Asociația Salvați Bucureștiul, Fundația Eco-Civica, Asociația Salvați Cartierele Dămăroaia și Bucureștii Noi, Asociatia Cartierul Rezidential Drumul Stegarului – Odai și Asociația Protecția Lacului Băneasa. ”Fără avizul de mediu, Gabriela Firea și Daniel Tudorache nu mai pot înainta cu PUZ-ul care ar fi desfigurat sectorul 1. Este procesul cu nr. 169 câștigat de Asociația Salvați Bucureștiul pe litigii de mediu, construcții și protejarea patrimoniului”, a scris Nicușor Dan pe pagina de Facebook. În Planul Urbanistic Coordonator al Sectorului 1, aflat în procedură de avizare și afișat pe site-ul Primăriei Capitalei, baza Pro Rapid este transformată din zonă verde în pol de dezvoltare urbană, în care se pot construi centre de afaceri, servicii publice, spații publice, spații comerciale și centre culturale. Parcul Herăstrău, monument istoric, își pierde statutul special și devine un parc obișnuit, iar pe terenurile proprietate din parc se pot construi locuințe pe 50% din suprafață. Integral: https://www.hotnews.ro
Zvonuri ….Mai mult decât cu niște simple zvonuri pare a se confrunta conducerea interimară a PSD, în frunte cu dl. Marcel Ciolacu. Căruia se pare că i s-ar cere să nu candideze pentru șefia partidului la Congresul programat pentru miezul verii. Sau pentru luna august. Dl. Ciolacu este contestat de urât mirositorul domn Arsene, primarul de sorginte mahalagist-peremistă de la Piatra Neamț, de haimanaua politică Ștefănescu Codrin , de mizerul Șerban Nicolae și de alte cadavre politice asemănătoare. Respectivii ar plănui să se folosească de sărmanul Sorin Grindeanu care ba ar vrea, ba nu se lasă. D-lui Ciolacu, care, de altminteri, nu a controlat niciodată cu adevărat întreg partidul, i se reproșează că nu ar fi suficient de ferm, chiar de dur, în relație cu PNL, cu conducerea acestuia, cu dl.Ludovic Orban, cu președintele Klaus Iohannis. Dl. Ciolacu a coagulat în jurul său un bizar cocktail de personaje. De la dl. Claudiu Manda, soțul soției sale, nimeni alta decât ostrogot-olteanca Lia Olguța Vasilescu, la dl. Alfred Simonis –patru case plus consistente conturi la bancă, toate de sorginte social-democrată, de la dl. Florin Manole, altminteri mai luminat la minte, la îngâmfatul Lucian Romașcanu. Plus doamna Gabriela Firea care, cum –necum, trebuie susținută de întreg partidul în lupta pentru redobândirea Primăriei Capitalei, în pofida rezultatelor sale din actualul mandat egale cu zero. Însăși doamna Firea a confirmat duminica trecută, fie și indirect, existența unor lupte interne la vârful PSD. Primărița generală a Capitalei a vorbit despre faptul că nu i s-ar părea deloc utilă înlocuirea d-lui Marcel Ciolacu de la șefia PSD. Ajutorului dat de doamna Firea i s-a adpugat aseară cel dat de TVR și de jalnicii Doina Gradea, Ionuț Cristache, Livia Șerban Iancu și Mădălina Vochin de care depinde penibila emisiune România 9. Prin sediul din Bulevardul Kiseleff se vorbește și despre un fel de pelungire a provizoratului, chiar și după Congresul din august. Adică, da, se va alege acum o nouă conducere a PSD, dar care ar urma să fie reconfirmată de încă un Congres ce ar trebui să se desfășoare după alegeri. Numai că nici această soluție nu e tocmai în favoarea d-lui Ciolacu, chiar dacă e uns șef în august. PSD nu crește în sondaje pe serviciul, adică pe greșelile PNL, așa că nu s-ar putea aștepta la cine știe ce miracole când, în fine, electoratul va fi chemat la urne. Oricum, ar sta lucrurile, despre reformarea PSD tot nu poate fi vorba. Grupul Arsene vrea conservarea liniei dure, grupul Ciolacu i-ar da acesteia un pic de spoială mai tinerească și mai europeană. Ajunge oare asta? Integral: http://www.contributors.ro
BOR, despre decizia lui ÎPS Teodosie de a repeta slujba de Paște: „Adevărata slujbă a Învierii Domnului din acest an a avut loc” În bisericile și mănăstirile din Arhiepiscopia Tomisului se va oficia din nou slujba de Înviere, în această noapte, de această dată cu public, lucru care nu a fost posibil de Paște, din cauza stării de urgență. Astfel, credincioșii au fost îndemnați de către Arhiepiscopul Tomisului să vină ca să primească Lumină. Biserica Ortodoxă Română spune, însă, că „adevărata slujbă a Învierii Domnului din acest an” a avut loc, iar decizia Arhiepiscopiei Tomisului de a oficia slujba este ,luată exclusiv în virtutea principiului autonomiei eparhiale şi asumată integral doar de ierarh şi de acest for bisericesc local”. ….Reamintim că adevărata slujbă a Învierii Domnului din acest an a fost oficiată în toate bisericile din Patriarhia Română în noaptea de Paști și că, în ciuda contextului extrem de aspru pentru noi toți, mireni și clerici din toate eparhiile, lumina sfântă a ajuns atunci la cei mai mulți dintre credincioșii ortodocși”, potrivit unui comunicat al BOR. Integral: https://www.digi24.ro
Cum poate fi legea fentata, pana si in moarte. Contra-privilegiul de a fi un om obisnuit …..Ritualul de inmormantare, cu privegherea celui care nu mai e printre cei vii, cu insotirea acestuia pe ultimul drum, cu opririle in raspantii si, in unele asezari rurale, cu un joc de carti in care si mortul primeste o carte, nu are sensul unei bife mondene, ci pe acela al unei continuitati atat a vietii celor ramasi, cat si a comunitatii. Psihologic, faptul ca nu ai dreptul la o despartire ritualica, ca nu poti tine, asadar, traditia, echivaleaza cu o trauma greu de vindecat. Pentru ca nu ti-ai respectat datoria fata de cel drag care a murit, asigurandu-i trecerea, iti pui la indoiala umanitatea si legaturile cu ceilati membri ai familiei si comunitatii. Si totusi, peste 1.000 de familii din Romania – am lasat o marja fina pentru cei care nu au respectat legea, dar nici nu au facut o declaratie publica din asta – au inteles ca nu pot cinsti memoria celui mort (de COVID-10, potrivit autoritatilor) si nici nu pot respecta regulile crestine punand in pericol viata celor ramasi. Doliul e ratat tocmai de egoism, iar ritualul trecerii poate fi compromis tocmai de nesocotinta fata de cei care te insosesc in durere, insotind cortegiul funerar. Si atunci oamenii s-au inchis in casele lor sa isi planga mortul, pentru a nu se inchide in fata comunitatii sau macar in fata legii. Au respectat regulilele statului, iar inima lor indoita ca nu respecta si traditia inmormantarii si-a gasit consolare in protejarea celorlati. Nu stam impreuna in doliu si mergem doar opt la cimitir, pentru ca astfel nu ii imbolnavim pe ceilalti. Pentru ca, nu-i asa?, oamenii sunt egali macar in fata bolii si a mortii sau, acolo unde registrul e cel religios, in fata lui Dumnezeu. In acestea trei macar – boala, moartea si divinitatea – suntem la fel de slabi si la fel de avizi de ocrotire. Ei bine, tocmai aceasta egalitate care da masura umanitatii noastre si a fondului comun pe care il impartasim a fost interzisa oamenilor simpli. In vreme ce acestia si-au ingropat mortii respectand restrictiile impuse de autoritati si mai ales viata celorlati, care ar fi fost in pericol daca ritualul despartirii si al inmormantarii ar fi fost respectat intocmai, autoritatile bisericesti de la Suceava si-au ingropat mortul, pe IPS Pimen, cu alai si mai ales cu derogare de la regulile pe care ceilalti le respecta. Dar nu oamenii care au venit sa implineasca ritualul sunt vinovati. Nici IPS Pimen, a carui biografie are tusele intunecate ale colaborarii cu oroarea comunista, dar are si tusele luminoase ale preotului care a stat alaturi de Regele Mihai, la prima revenire a acestuia in tara. Cine a repartizat romanii in oameni simpli si oameni extraordinari in fata mortii, punand astfel la indoiala tocmai egalitatea care ne da masura umanului, au fost autoritatile, deopotriva cele religioase si cele laice. Raed Arafat: “La un om obisnuit, inmormantarea are modul ei in care se desfasoara. Acolo a fost o exceptie avand in vedere situatia…..Sensul chenozei, al intruparii Fiului si al supunerii lui la suferintele omenesti, tocmai acesta e: simplitatea in umanitate este privilegiul cel mai mare care ni se da. Or, tocmai acest privilegiu i-a fost luat chiar si Arhiepiscopului Pimen, a carui moarte l-a scos din randul oamenilor obisnuiti. Integral: https://ziare.com
Repetarea Învierii, precedent periculos! Bărbații se tem să nu se repete și 8 martie Inconștiența magicianului șef de Constanța Teodosie le dă fiori bărbaților de pretutindeni. Aceștia se tem că după repetarea slujbei de Înviere s-ar putea decide și repetarea zilelor de 1 și 8 Martie, poate chiar și a Zilei îndrăgostiților. ”Doar gândiți-vă cum ar fi ca în primele trei zile după ce se deschid terasele, pe 1, 2 și 3 iunie să sărbătorim consecutiv triada groazei, Valentine’s Day, Mărțișorul și Ziua femeii. O asemenea năpasta le-ar putea fi fatală multor bărbați, pentru că psihicul lor nu e construit astfel încât să facă față unei asemenea presiuni inumane”, a avertizat celebrul bărbat Decebal Popescu. ”Cred că vorbesc în numele tuturor bărbaților când spun că nu vom accepta repetarea acestor zile”, a adăugat Decebal Popescu. Integral: https://www.timesnewroman.ro
31 Raspunsuri la Revista Presei – 27 mai. “Politica pretului cel mai mic pentru medicamente ne-a adus in situatia de a se retrage din Romania mii de medicamente.”
desy.demeter27/05/2020 at 08:37
“Italia: 96% dintre persoanele decedate de coronavirus aveau si alte boli. Media de varsta a mortilor – 80 de ani
Aproape 96% dintre persoanele infectate cu noul coronavirus decedate in Italia aveau alte afectiuni, arata datele Institutului italian de Sanatate Publica. “Cele mai noi date arata ca noile cazuri si decese au un profil comun: este vorba de multi varstnici care aveau si alte afectiuni”, a declarat Silvio Brusaferro, directorul Institutului italian de Sanatate Publica.
Conform datelor Institutului italian de Sanatate Publica, media de varsta a persoanelor decedate in Italia de coronavirus este de 80 de ani. Aproximativ 60% dintre persoanele decedate aveau alte cel putin trei boli, iar 20%, alte doua afectiuni, conform agentiei de presa Bloomberg. Peste 68% aveau hipertensiune, 30% sufereau de diabet, iar 28% de boli cardiace. Doar 124 de victime nu aveau alte patologii….”
https://ziare.com/stiri/coronavirus/italia-96-la-suta-dintre-persoanele-decedate-de-coronavirus-aveau-si-alte-boli-media-de-varsta-a-mortilor-80-de-ani-1612792
stefan6027/05/2020 at 10:05
– Se stie ca Coronavirus are mare ” priza” la persoanele care DEJA aveau sau au alte boli. Care boli nu era, nu este obligatoriu sa fie grave. Practic cu tratamente adecvate, se putea trai multi ani . Covid 19 a agravat sanatatea slabita a acestor persoane . Chiar pina la moarte.
– Universal valabil , aceste persoane vulnerabile sint cele in varsta. Adica cei cu peste 65 de ani. In Italia , intarzierea cu 20-30 de zile a regimului de isolare si carantina a lovit masiv in aceasta categorie de persoane. Suplimentar , sistemul medical ajuns la limita a facut ( initial) si o greseala catastrofala. Saturarea la limita a posturilor in spitale a dus la hotariri disperate de transfer a celor mai putin grav in structuri de odihna pentru batrani. ( unde erau locuri libere). Adica exact unde NU TREBUIAU TRANSFERATI. In comunitatile de batrani. Acolo , in casele de odihna a batranilor , virusul a facut ravagii. Inclusiv in randul medicilor , infirmierilor, OS ( operator sanitar) care se ocupau toti de aceste persoane in varsta. Un macel.
In USA, intarzierea luarii unor decizii dure de catre papagalul senil Trump ( care avea in fata ochilor, prapadul din Italia) a facut ca azi USA sa aiba mai multi morti decit a facut razboiul in Vietnam si posibil sa depaseasca si numarul de morti americani din WWII.
Pentru mine personal. e cel mai cretin presedinte USA.
Copia mai mare , americana, a bunga-bunga Silvio Berlusconi.
A A27/05/2020 at 11:23
Medical, cam tot asa am inteles si eu pana acum activitatile criminale ale Covid-19.
Politic international, la fel… 🙂
Cu bunga-buga eu am invatat prima portie de Italiana in 3 saptamani… el avand dictie foarte buna il ascultam la televizor in timpul campaniilor politice italiene de la inceputul anilor 90 pentru a-mi verifica intelegerea limbii.
Intamplator27/05/2020 at 09:01
Aseară hn a transmis live “învierea lui teodosie”
Am urmarit între 00.10-00.25
a fost in aer liber -după cât mi am dat seama-la biserica sf Petru si Pavel :cât am urmarit prea-nesimțitul a umblat cu cădelnița printre participanți,”împărțea lumina” si “Hristos a inviat”
ca număr de participanți as estima la 2-300 ;deci ,as zice câți sunt intr o zi de duminica la Liturghie…și știind ce i poate pielea probabil a obligat preoții sa și aducă familiile și angajații mireni ai Arhiepiscopiei
nu prea i a reușit “prea nesimțitului”….nu m as mira sa facă și “înălțarea” pe stil teodosie
cedric27/05/2020 at 09:52
Am vazut si eu acum , la tv, fragmente din slujba.
La digi au spus ca au fost putin peste 100 de participanti, in presa scrie cateva sute.
Oricum, pe mine m-a revoltat convingerea cu care vorbea si cu care a raspuns la intrebarile reporterilor.
Am alte pareri despre rolul bisericii, despre importanta masurilor de igiena in situatii normale si anormale.
Probabil sunt “demodat” in conceptii dar nu am de gand sa ma schimb.
De asta nu sunt de acord nici cu ce sustine Catalin Avramescu, il credeam mai educat din acest punct de vedere dar constat ca e mai avantajos sa apelezi la scenarii fantasmagorice, au mai mult succes la tontime! E mai bine sa acuzi pe cei care au incercat sa faca ceva in situatia actuala, chiar cu greseli, sa folosesti nume “odioase” ca Arafat si Iohannis(!) ca sa trezesti simpatia unora decat sa te intrebi de ce aceleasi masuri au fost luate, mai devreme sau mai tarziu, in toate tarile care au luptat cu pandemia.
Multi se arata destepti de pe margine, mai greu e sa faca ceva concret.
A A27/05/2020 at 09:42
A fost exceptionala, prin calitatea detaliilor, interventia lui Funeriu impotriva bandelor de loaze in tentativa de a scapa de examinare scolara. Vorba lui Mr. Cetatean, la pandemie prostii si hotii se coalizeaza; iar Romania are majoritati vaste dintre acestia prin scoli.
Nu cred ca lui Johanne i-ar fi scapat “detaliul”, adica eu cred ca i-ar fi blocat pe cretini de la guvern care ar fi incercat sa lase a se inmoaia de tot exigenta in numele pandemiei.
Dar detaliile lui Funeriu atrag atentia asupra sustinatorilor din mass-media a ideii de by-pass a examinarilor… Cine altii decat haznalele varanului – aceeasi promotori, neschimbati de cand au fost lasati sa produca dezinformare de masa aici, ai ideologiilor si tehnicilor staliniste aplicate de putka de mentinere in inapoiere a populatiilor… Ba prin isterie de masa si exacerbarea atractiei catre morbid si josnicii sociale, ba prin religia lui bor, acum prin promovarea loazelor majoritare, etc.
Franta are legi impotriva manipularii si a promovarii intereselor straine in mass-media.
UE isi creaza organisme pentru demontarea cotidiana a manipularii si fake-news.
Guvernul Romaniei sta in continuare ca “vaca traversand soseaua” fara sa vada si inteleaga? (retoric)
cedric27/05/2020 at 10:05
Am citit ca guvernul a anuntat ca examenele se vor sustine.
In rest, total de acord cu constatarile dumneavoastra.
cedric27/05/2020 at 10:07
Asteptam decizia CCR cu interes dar fara speranta!
https://www.digi24.ro/stiri/actualitate/politica/ccr-decide-astazi-cine-stabileste-data-alegerilor-pnl-sau-psd-1313664
cedric27/05/2020 at 10:45
Nu prea inteleg despre ce e vorba. Poate ne lamureste citi!
https://ziare.com/stiri/magistrati/in-plina-campanie-antijustitie-73-de-judecatori-de-la-inalta-curte-participau-la-un-studiu-finantat-de-guvernul-rusiei-1612805
A A27/05/2020 at 11:00
Daca nu e fake news strecurat la ziare de sovietici, atunci devine interesant.
cedric27/05/2020 at 13:03
Ionel Stoica e jurnalist serios, pe probleme juridice.
Cetatean27/05/2020 at 15:28
Cedric, buna!
Nu stiam de asa ceva. Acuma aflu. Informatia este devastatoare, pentru ca arata doua lucruri:
1. SRI nu a asigurat protectia operativa a judecatorilor ICCJ impotriva unei posibile actiuni de spionaj sau de colectare de date sensibile din partea unui stat cu care Romania nu are relatii oficiale in cadrul unei aliante militare, ca NATO. Cine garanteaza ca pe pagina aceea unde era chestionarul online nu se aflau keyloggere (programe de copiat tot ce se tasteaza la calculatorul respectiv), cai troieni, virusi etc, pe care Rusia sa ii activeze ulterior?
2. Judecatorii ICCJ au fost “profilati”, adica li s-a putut face harta mentala a convingerilor si cunostintelor lor (fie si o harta mentala sumara), care sa foloseasca apoi la stabilirea de mijloace de persuasiune adecvate de catre cei interesati (in procesele reale, dar si viata de zi cu zi: judecatorii aia pot primi ulterior pe mail sau pe FB reclame bine tintite, mesaje cu continut politic, etc).
3. E foarte, foarte ciudat ca au fost vizati fix judecatori de la ICCJ, si nu si de la alte instante. Ce relevanta stiintifica are studiul pe un esantion atat de mic? Si de ce neaparat de la ICCJ si de ce in Romania si nu si in alte state?
4. Opinia mea: aia a fost operatiune de spionaj/profilare in toata regula, si SRI a dormit in papuci, de frica lui Dragea. Interesant de aflat cine sunt acei doi judecatori de la ICC care au “mijlocit”. Eu pe aia i-as baga rapid in interogatoriu.
“iar colectarea datelor de la acestia s-a facut cu ajutorul a doi membri ai instantei supreme“.
Livio27/05/2020 at 17:46
Buna ziua si multumim pentru analize! 🙂 Creativitatea in domeniul razboiului hibrid nu are limite…
Cetatean27/05/2020 at 19:50
salut, Livio 🙂
Bine ca cei de la SRI vor pensii speciale pentru ca au “slujit patria a priori”. Fix sub nasul lor Rusiei ii mancau din pala judecatorii ICCJ…
cedric27/05/2020 at 11:57
In sfarsit, au pornit actiunea:
https://ziare.com/tudorel-toader/justitie/comisia-de-la-venetia-a-primit-cererea-guvernului-de-revocare-a-lui-tudorel-toader-1612815
Dar va fi greu de demis.
cedric27/05/2020 at 13:05
Curtea Constituţională a României a amânat pentru data de 3 iunie decizia pe sesizarea privind Legea referitoare la prelungirea mandatelor autorităţilor administraţiei publice locale și stabilirea datei alegerilor.
Cetatean27/05/2020 at 15:29
Nu a avut timp Dorneanu sa stranga o majoritate, inca mai negociaza.
cedric27/05/2020 at 14:08
https://ziare.com/liviu-dragnea/tel-drum/dragnea-pierde-procesul-deschis-comisiei-europene-la-tribunalul-ue-si-trebuie-sa-plateasca-1612851
desy.demeter27/05/2020 at 14:08
“BREAKING Liviu Dragnea a pierdut procesul cu Comisia Europeană la Tribunalul UE. El a atacat indirect raportul OLAF care a dus la apariția dosarului Tel Drum
Liviu Dragnea a pierdut procesul de la Tribunalul UE, potrivit ordonanței de inadmisibilitate. Tribunalul a respins acțiunea lui Dragnea împotriva Comisiei Europene pe motiv de inadmisibilitate. În 2018, el atacase în justiție răspunsul Comisiei Europene la o plângere a sa împotriva modalității în care a fost realizat raportul OLAF care a dus la apariția dosarului de corupție Tel Drum. Liviu Dragnea nu mai putea ataca direct raportul OLAF, pentru că la acel moment trecuse termenul legal pentru această plângere, astfel că a ales o cale indirectă. El a acuzat faptul că OLAF nu i-ar fi respectat dreptul de a fi audiat și prezumția de nevinovăție.
Reamintim că în 2018 DNA l-a pus pe Liviu Dragnea sub urmărire penală pentru constituirea unui grup infracțional organizat în dosarul Tel Drum, dosar bazat pe raportul OLAF. Dosarul DNA nu a fost finalizat nici până acum cu o trimitere în judecată….”
https://www.g4media.ro/breaking-liviu-dragnea-a-pierdut-procesul-cu-comisia-europeana-la-tribunalul-ue-el-a-atacat-indirect-raportul-olaf-care-a-dus-la-aparitia-dosarului-tel-drum.html
A A27/05/2020 at 14:53
Eu inteleg din diverse texte ca sobolanul criminal trebuie sa plateasca “para-indarat” 21 milioane euroi.
El si intreaga lui “la famiglia”. Sau poate ma insel si va fi “doar simbolic” conform traditiei romanesti.
sarut mana, o veste buna la fix un an de la incarcerarea lui 😀
Tribunalul UE sigur nu se uita la semnificatia datelor 😛
A A27/05/2020 at 17:06
Eu ma gandesc ca DNA trebuie inzecit si toate protocoalele cu SRI refacute x10 si oficializate. Plus, preemptive strike, niste inchisori noi de hoti si cresterea drastica a pedepselor.
“…Din inițiativa Next Generation EU, România va primi în total 33 de miliarde de euro, potrivit europarlamentarului Siegried Mureșan, 19 miliarde de euro fiind fonduri nerambursabile…”
https://www.g4media.ro/breaking-planul-marshall-al-ue-pentru-salvarea-economiei-comisia-europeana-propune-un-pachet-de-masuri-de-185-trilioane-euro.html
desy.demeter27/05/2020 at 19:36
Un articol de citit: AP News: Hypocrisy gone viral? Officials set bad COVID-19 examples
https://apnews.com/349aacd2f75623d39a1093a7e7f37675
desy.demeter27/05/2020 at 19:40
“Avocatul Poporului a sesizat Curtea Constitutionala in legatura cu prevederile legale referitoare la carantina
….In esenta, Avocatul Poporului apreciaza ca lipsa reglementarii la nivelul legislatiei primare a masurilor generate de epidemii (carantina, izolare/internare obligatorie a persoanelor in contextul bolii transmisibile Covid-19) lasa la latitudinea Ministrului Sanatatii emiterea unor acte administrative, cu caracter normativ, de rang infralegal, ingerinta generata de aceasta stare vizand drepturi fundamentale, respectiv dreptul la libertate individuala si dreptul la viata intima, familiala si privata, cu incalcarea prevederilor art. 53 din Constitutie.
“Avocatul Poporului considera ca trebuie sa existe o reglementare juridica la nivel de lege, in sensul identificarii clare a persoanelor si situatiilor in care si fata de care masura carantinei (in oricare dintre formele acesteia: institutionalizata/internare, izolare) se poate lua, cine o poate lua, in ce conditii si pe ce perioada, deoarece toate aceste situatii presupun o limitare a unor drepturi fundamentale ale omului.
Dispozitiile legale criticate, fara a stabili in concret garantii adecvate menite sa asigure respectarea caracterului inviolabil al libertatii persoanei, lasa unui organ administrativ, Ministrul Sanatatii, posibilitatea sa legifereze si sa restranga drepturi fundamentale, prin impunerea unor masuri privative de libertate. Legea este cea care trebuie sa reglementeze procedura de instituire si incetare a masurilor restrictive de libertate, aplicarea graduala a masurilor in functie de severitatea cazului, atributiile fiecarei autoritati publice in executarea masurilor”, subliniaza Avocatul Poporului.
De asemenea, considera ca normele legale supuse controlului de constitutionalitate, care reglementeaza dispunerea unor masuri, trebuie sa fie elaborate in mod previzibil si in limitele unor repere concrete, care sa elimine riscul ca, prin ingerinta autoritatilor administrative, masurile sa capete caracter abuziv sau restrictiv al unor drepturi sau libertati.”
https://ziare.com/renate-weber/avocatul-poporului/avocatul-poporului-a-sesizat-curtea-constitutionala-in-legatura-cu-prevederile-legale-referitoare-la-carantina-1612887
Mar27/05/2020 at 19:54
Bună seara Desy 🙂
Am crezut că Ciorbea este periculos și că nu poate fi ceva mai rău ca el, se pare că m-am înșelat. Această doamnă este mult peste Ciorbea, este un pericol real pentru un stat democratic și pentru România.
Mar27/05/2020 at 20:05
Ce s-a ales de gașca lui Dragnea! Merită citit pentru că este ca un scenariu de film, cu mafioți evident.- ”Potrivit mai multor mărturii din partid, grupul de la Scroviștea era format din Viorica Dăncilă, pe atunci premier, Olguța Vasilescu, Claudiu Manda, Ionel Arsene, Darius Vâlcov, Marian Neacșu, Marcel Ciolacu și, din afara partidului, Doru Bușcu, unul dintre prietenii foarte apropiați de fostul lider PSD.
Printre primii care s-au dezis, după condamnare, de Dragnea au fost Viorica Dăncilă, Olguța Vasilescu și Claudiu Manda. Dăncilă ajunsese, dintr-un europarlamentar anonim la Bruxelles, prim-ministru. Ultimii doi aveau atât de mare trecere pe lângă fostul lider, încât, în campania pentru europarlamentare, Dragnea i-a rugat public să le fie nași la nuntă. N-a mai fost să fie.”
https://www.g4media.ro/exclusiv-grupul-de-la-scrovistea-ce-s-a-ales-de-oamenii-lui-dragnea.html
intamplator27/05/2020 at 21:35
@mar buna seara
nu inteleg de ce se mai discuta de dragnea?
mar27/05/2020 at 21:46
Nu Dragnea este cel vizat, ci camarila din jurul lui și care acum este la butoane sau face jocurile din culise. Dragnea a ”murit”, trăiască regele. PSD-ul este o hidră cu ”n” capete, tai unul și nu știi câte cresc.
Paganel27/05/2020 at 20:48
Din câte văd, actuala variantă a madosz/upm (din anii interbelici/1945-1953), recte iudemereu, nu se liniștește:
https://www.hotnews.ro/stiri-politic-24019717-nou-scandal-parlament-scos-deputati-sertar-dupa-3-ani-proiectul-privind-declararea-zilei-15-martie-sarbatoare-maghiarilor-fost-retrimis-comisie.htm
„Liderul deputaţilor PMP, Marius Paşcan, a intervenit prin telefon în şedinţa de plen şi a solicitat ca proiectul să fie discutat şi respins, potrivit Agerpres.
“Nu mi-am dat acordul pentru excluderea proiectului de pe ordinea de zi. Acest proiect din 2017 nu are de ce să fie întors la comisie, mai ales că atunci s-a dezbătut la Comisia pentru drepturile omului, reprezentantul UDMR a spus că nu are de făcut modificări. De ce să întoarcem proiectul la comisie? De ce nu-l respingem? Este un proiect umilitor, se doreşte reîntoarcerea lui la sertar pentru ca UDMR să găsească un moment favorabil adoptării lui. Trebuie dezbătut astăzi şi să fie respins”, a susţinut Paşcan.
În replică, Marcel Ciolacu a afirmat că decizia de retrimitere la comisie a fost luată regulamentar şi, procedural, nu se mai poate reveni asupra hotărârii.”
Bănuiesc că așa e „ordinul” – scris în kirilice – de „sus”, de la Răsărit!…
Livio27/05/2020 at 23:12
Ce mici suntem: iliescu cu rolex, nastase cu fular, severin borfas, oprescu mai mare in grad decit De Gaulle, basescu cu o mie de fete, usl… Putina istorie in direct:
Barengott28/05/2020 at 00:43
S-a amanat istoria in direct
« Revista Presei – 28 mai. “”Miercurea albă” în Parlament.”
Revista Presei – 26 mai. “Creditarea impostorilor” »

References: CSM 
 CSM 
 CSM 
 CSM 
 CCR 
 ICCJ 
 ICCJ 
 ICCJ